3.  การประกอบธุรกิจของแต่ละสายผลิตภัณฑ์

บริษัทฯ ประกอบธุรกิจให้บริการเป็นปรึกษาด้านธุรกิจ การลงทุน และอสังหาริมทรัพย์
รวมทั้งเป็นที่ปรึกษาอิสระให้แก่องค์กรชั้นนำของภาครัฐบาลและภาคเอกชนทั้งในประเทศไทย
และต่างประเทศ โดยที่ผ่านมาจนถึงวันที่ 31 ธันวาคม 2549 บริษัทฯ
ประกอบธุรกิจโดยให้บริการงาน
5 ประเภทคือ

(1) วาณิชธนกิจ (Investment Banking)

(2) ประชาสัมพันธ์บริษัทจดทะเบียน (Investor Relations)

(3) ที่ปรึกษาและงานวิจัยทางธุรกิจ (Business Research and Consulting)

(4) ให้บริการข้อมูลด้วยสื่อสิ่งพิมพ์และธุรกิจออนไลน์ (Information Services)

(5) เป็นตัวแทนและให้คำปรึกษาด้านอสังหาริมทรัพย์ (Real Estate Brokerage and

  Consultancy)

ทั้งนี้ ณ วันที่ 1 มกราคม 2550 บริษัทฯ ได้จัดกลุ่มงานให้บริการใหม่ดังนี้

(1) ให้คำปรึกษาด้านธุรกิจและการเงิน การลงทุน (Business & Financial Consulting,
    Investments)

(2) เป็นตัวแทนและให้คำปรึกษาด้านอสังหาริมทรัพย์ (Real Estate Brokerage and

  Consultancy)

(3) ให้คำปรึกษาด้านการลงทุนสำหรับเงินลงทุน Offshore Capital (Offshore Capital

  Management)

1.  งานให้คำปรึกษาด้านธุรกิจและการเงิน การลงทุน (Business & Financial
    Consulting, Investments)

    1.  ลักษณะการให้บริการ

บริษัทฯ ประกอบธุรกิจในการให้คำปรึกษาด้านธุรกิจและการเงิน การลงทุน
ให้แก่เจ้าของธุรกิจและผู้บริหารระดับสูงของบริษัท
โดยเน้นการให้บริการที่แตกต่างเพื่อทำให้เกิดผลประโยชน์สูงสุดแก่องค์กรของลูกค้า โดยบริษัทฯ
สามารถแก้ปัญหาที่ยุ่งยากซับซ้อนได้
อย่างรวดเร็ว จากความเชี่ยวชาญที่บริษัทฯ มีสามารถแยกได้ดังนี้

-   การระดมทุน (Fund Raising)

    -   เตรียมความพร้อมและเตรียมตัวเข้าเป็นบริษัทจดทะเบียนในตลาดหลักทรัพย์แห่งประเทศไทย

    -   ปรับโครงสร้างทางการเงินหรือปรับฐานทุนจดทะเบียน โดยระดมทุนจากบุคคลในวงจำกัด
        (Private Placement) หรือ อื่น ๆ

    -   จัดหาแหล่งเงินกู้ทั้งจากสินเชื่อระยะยาวสำหรับโครงการ (Project financing)
        หรือ สินเชื่อระยะสั้น (Bridge loan)

-   การปรับโครงสร้าง (Restructuring)

    -   ปรับปรุงโครงสร้างหนี้ ปรับโครงสร้างองค์กร(Corporate restructuring) และ

  จัดทำแผนฟื้นฟูกิจการ (Rehabilitation plan transactions)
  ทั้งที่อยู่ในการพิจารณาของศาลแล้วหรือยังไม่ได้อยู่ในการพิจารณาก็ตาม

-   จัดหาเงินทุน นักลงทุนใหม่และเพิ่มธุรกิจใหม่ ให้กับลูกค้า

-   การบริหารจัดการลดธุรกิจที่ไม่ใช่ธุรกิจหลัก (Non core divestments)

-   การควบและรวมกิจการ (Merger & Acquisition)

    -   จัดการและประสานงานเพื่อให้ได้รับข้อตกลงที่ดีที่สุดสำหรับลูกค้า

    -   ให้คำแนะนำต่อผู้ขายในเรื่องรูปแบบของข้อตกลงเพื่อหาผู้ซื้อหรือผู้ร่วมลงทุนให้ได้เหมาะสมที่สุด

    -   ให้คำแนะนำต่อผู้ซื้อสำหรับเป้าหมายองค์กรและการปฏิบัติเพื่อให้ถึงเป้าหมายนั้น

    -   ปรับโครงสร้างและการบริหารจัดการในการเข้าซื้อกิจการ

-   การให้บริการอื่น ๆ (Other Services)

    -   การวิเคราะห์มูลค่าที่ผู้ถือหุ้นจะได้รับ (Shareholder value)
        และจัดเอกสารสนับสนุนการขายหลักทรัพย์

    -   ค่าความเป็นไปได้ของโครงการ (Project feasibility)

    -   จัดเตรียมในเรื่องการวิเคราะห์มูลค่าธุรกิจ (Business valuation)

งานที่ยังไม่ได้ส่งมอบ

งานที่ยังมิได้ส่งมอบ ณ 31 ธันวาคม 2549 เกิดขึ้นจากฝ่ายที่ปรึกษาและงานวิจัยทางธุรกิจ
(Business Research and Consulting) คิดเป็นมูลค่า 350,000 บาท
และได้ส่งมอบแล้วเมื่อวันที่ 22 มกราคม 2550

  3.1.2 ขั้นตอนการบริการ

  ตารางดังต่อไปนี้แสดงขั้นตอนการให้บริการดังนี้

  ขั้นตอนการให้บริการสามารถสรุปได้ ดังนี้

1.  การตลาด

บริษัทฯ สรรหาโครงการต่าง ๆ โดยการแนะนำจากลูกค้าเก่าและใช้แผนการตลาดเชิงรุก
ซึ่งประกอบด้วย การเข้าร่วมบรรยายและเป็นวิทยากร
การส่งบทความและจดหมายข่าวไปยังสื่อมวลชน
การเข้าร่วมกิจกรรมและการประชุมร่วมกับสมาคมหอการค้าต่างๆ
และจากการแนะนำของบริษัทที่ปรึกษาและวิจัยต่างๆ ที่เป็นพันธมิตรกับทางบริษัทฯ
หน่วยงานราชการไทยและต่างประเทศและสมาคมหอการค้า

ข) การติดต่อลูกค้าและการเสนอบริการ

หลังจากติดต่อครั้งแรกกับผู้ที่จะมาเป็นลูกค้า บริษัทฯ
จะประชุมกับลูกค้าเพื่อทบทวนวัตถุประสงค์ของโครงการโดยละเอียด
แล้วนำมาจัดทำข้อเสนอโครงการ ซึ่งประกอบด้วย ความเป็นมา วัตถุประสงค์
วิธีการและขั้นตอนในการดำเนินโครงการ บุคลากรในโครงการ ระยะเวลาโครงการ
และค่าธรรมเนียมในการดำเนินโครงการ
ซึ่งข้อเสนอโครงการจะจัดทำในรูปแบบของเอกสารการประชุม
โดยอาจจะมีการพิจารณาแก้ไขปรับปรุงหลายครั้งก่อนที่จะบรรลุข้อตกลง

  ค) การวางแผนงาน

หากมีการอนุมัติโครงการแล้ว ผู้จัดการโครงการจะจัดเตรียมแผนงาน
โดยกำหนดหน้าที่ความรับผิดชอบ ระยะเวลาในการทำงานให้โครงการแล้วเสร็จ
และออกแบบแบบสอบถามสำหรับงานวิจัยนั้น
หากเป็นโครงการที่จำเป็นต้องใช้ผู้เชี่ยวชาญพิเศษหรือผู้รับเหมา

ช่วงงาน ผู้จัดการโครงการก็จะพิจารณาจัดหาให้เหมาะสมเป็นกรณีไป

ง) การดำเนินโครงการ

รองประธานอาวุโสฝ่ายงานให้คำปรึกษาด้านธุรกิจและการเงิน การลงทุน
จะเป็นผู้ควบคุมดูแลให้การดำเนินโครงการต่าง ๆ
เป็นไปตามแผนงานและมีการติดตามการดำเนินงานอย่างต่อเนื่อง

จ) การส่งมอบงานต่อลูกค้า

เนื่องจากลักษณะของการให้บริการเป็นไปตามความต้องการของลูกค้า
และขึ้นกับความพร้อมของลูกค้าในการปรับปรุงโครงสร้างและจัดเตรียมข้อมูลเป็นส่วนใหญ่
จึงมีกำหนดเวลาที่ยืดหยุ่นได้ และไม่มีงานใดที่มีกําหนดวันส่งมอบตายตัว

3.2 เป็นตัวแทนและให้คำปรึกษาด้านอสังหาริมทรัพย์

บริษัทฯ ได้ประกอบธุรกิจโดยเป็นตัวกลางการซื้อขายอสังหาริมทรัพย์ภายใต้ชื่อบริษัท บินสแวงเกอร์
บรุ๊คเคอร์ (ประเทศไทย) จำกัด บริษัทฯได้รับความร่วมมือทางธุรกิจจาก Binswanger USA
ซึ่งเป็นผู้เชี่ยวชาญในการจัดหาโรงงานตามนิคมอุตสาหกรรมทั่วโลกป้อน
แก่ลูกค้าที่ต้องการย้ายฐานการผลิต โดยทางบริษัท บินสแวงเกอร์ บรุ๊คเคอร์ (ประเทศไทย) จำกัด
จะเป็นผู้จัดหาพื้นที่หรือโรงงานในประเทศไทยให้ทาง Binswanger USA ทำการตลาดทั่วโลก
นอกจากนี้ บริษัท บินสแวงเกอร์ บรุ๊คเคอร์ (ประเทศไทย) จำกัด
ยังเป็นตัวกลางจัดการซื้อขายอสังหาริมทรัพย์อื่นๆ เช่นเพื่อการอยู่อาศัยหรือการพาณิชย์ทั่วไป
โดยรายได้หลักบริษัทฯ
จะได้รับเป็นค่าธรรมเนียมในการขายตามสัดส่วนของราคาขายของทรัพย์สินนั้นๆ

3.3. ให้คำปรึกษาด้านการลงทุนสำหรับเงินลงทุน Offshore Capital

ณ วันที่ 1 มกราคม 2550 บริษัทฯ ได้เริ่มจัดกลุ่มธุรกิจของบริษัทฯ ใหม่
ซึ่งมีทั้งที่ได้เริ่มดำเนินธุรกิจและยังไม่ได้ดำเนินธุรกิจ
อีกทั้งยังอยู่ในระหว่างจัดวางระบบการดำเนินงานของธุรกิจนั้นๆให้เป็นไปตามลักษณะการดำเนินธุรกิจเป็นธุรกิจให้บริการซึ่งจะมีรายได้ตามสัดส่วนของขนาดของเงินลงทุนที่บริหารให้แก่ลูกค้า
อีกทั้งยังได้ผลตอบแทนที่เพิ่มขึ้นจากส่วนแบ่งกำไรที่ทางบริษัทฯ
บริหารให้และมีส่วนของกำไรมากกว่าผลตอบแทนที่กำหนด ซึ่งในธุรกิจนี้จะทำให้
บริษัทฯ มีรายได้ที่สม่ำเสมอและเติบโตตามขนาดของเงินลงทุนที่ให้บริษัทฯให้คำปรึกษา
ซึ่งดำเนินงานภายใต้การดูแลของบริษัท บรุ๊คเคอร์ แคปปิตอล
จำกัดโดยจะมุ่งเน้นการลงทุนในหลักทรัพย์ในตลาดหลักทรัพย์ฯ
เพื่อให้ได้ผลตอบแทนในรูปกำไรจากการขายหลักทรัพย์ (capital gain) และเงินปันผล
การบริหารเงินลงทุนนั้นอยู่ภายใต้การบริหารของบุคลากรต่างประเทศที่มีความเชี่ยวชาญสูง
โดยจะทำการเข้าเยี่ยมชมกิจการ
ตรวจสอบสถานะของบริษัทเพื่อหาบริษัทที่มีราคาต่ำกว่ามูลค่าทางเศรษฐกิจที่แท้จริงที่ควรจะเป็น
โดยกิจการดังกล่าวต้องมีผู้บริหารที่มีความสามารถและมีแผนธุรกิจที่ดีมีความโปร่งใส
อีกทั้งกิจการมีโอกาสที่จะเติบโตและแนวโน้มของการทำกำไรที่มีอัตราเติบโตสูง มีพื้นฐานที่ดี
เพื่อให้แน่ใจว่าจะเป็นการลงทุนที่คุ้มค่า จากการวิเคราะห์มูลค่าของหลักทรัพย์ การสัมภาษณ์ผู้บริหาร
การตรวจสอบแผนธุรกิจ ตรวจสอบระบบการควบคุมภายใน และระบบการกำกับดูแลกิจการที่ดี
รวมทั้งสภาวะอุตสาหกรรมของบริษัทที่จะเข้าลงทุนเพื่อให้ได้ผลตอบแทนสูงสุด

  ปัจจัยแห่งความสำเร็จ

(1) ความคิดริเริ่มสร้างสรรค์และประสบการณ์ของผู้บริหาร

คณะกรรมการบริหารของบริษัทฯ
ประกอบด้วยผู้มีประสบการณ์ในธุรกิจบริการที่ปรึกษาจากหลากหลายสาขาอันเป็นงานบริการหลักของบริษัทฯ
มากว่า 20 ปี ดังนั้นบริษัทฯ จึงมี
คณะผู้บริหารที่มีประสบการณ์ และมีความรู้ความเข้าใจในการให้บริการที่ปรึกษาทางธุรกิจ
ทั้งในระดับการทำงานและการตลาด นอกจากนี้การที่คณะผู้บริหารซึ่งนำโดยนายชาญ บูลกุล ซึ่งเป็น
ผู้มีความเข้าใจในสภาวะตลาดภายในประเทศและต่างประเทศเป็นอย่างดีในช่วงระยะเวลาหลายปี
ที่ผ่านมา จึงส่งผลให้บริษัทฯ สามารถผนวกความสามารถ ความคิดสร้างสรรค์
และความรู้ในการเสนองานบริการที่เป็นเอกลักษณ์ให้กับลูกค้าได้อย่างต่อเนื่อง

(2) การสร้างพันธมิตรทางธุรกิจในตลาดภายในประเทศและตลาดภูมิภาค

การสร้างพันธมิตรทางธุรกิจภายในประเทศ และภูมิภาค ทำให้บริษัทฯ สามารถเข้าถึง
งานในโครงการต่าง ๆ ทั้งในประเทศ และต่างประเทศได้มากขึ้นในฐานะของคู่สัญญาและผู้รับช่วง
(Sub-contract) จากประสบการณ์ของบริษัทฯ ในระดับประเทศ และระดับภูมิภาคนั้น จึงทำให้
บริษัทฯ มีฐานลูกค้าที่เพิ่มขึ้นทุก ๆ ปีจากการได้ติดต่องานกับนักลงทุนในสาขาต่าง ๆ ทำให้บริษัทฯ
ได้รับการยอมรับความสามารถในด้านการแนะนำ และวิเคราะห์โอกาส
และความเป็นไปได้ทางธุรกิจการลงทุนเป็นอย่างดี
นอกจากนี้การขยายกลุ่มผู้บริหารและผู้ถือหุ้นรายใหม่ยังเป็นโอกาสในการสร้างฐานลูกค้าให้กว้างขึ้นอีกด้วย

(3) ฐานลูกค้าที่มีคุณภาพและกว้างขวาง

บริษัทฯ มีกลุ่มลูกค้าหลักที่มีชื่อเสียงและมีความสัมพันธ์อันยาวนานกับผู้บริหาร ทำให้บริษัทฯ
มีชื่อเสียงในด้านการบอกกล่าวปากต่อปากในหมู่นักธุรกิจยิ่งขึ้น

  ผลกระทบต่อสิ่งแวดล้อม (Environmental impact)

บริการต่างๆ ของบริษัทฯ ไม่มีผลกระทบในทางลบต่อสิ่งแวดล้อม บริษัทฯ
ไม่เคยละเมิดหรือฝ่าฝืนกฎหมายที่เกี่ยวกับสิ่งแวดล้อมและไม่เคยเป็นต้นเหตุของปัญหาสิ่งแวดล้อม

สิทธิพิเศษและข้อจำกัดทางการค้า

1. บัตรส่งเสริมการลงทุนจากคณะกรรมการส่งเสริมการลงทุน (BOI)

บริษัทฯ ได้รับการส่งเสริมการลงทุนจากสำนักงานคณะกรรมการส่งเสริมการลงทุน
โดยบัตรส่งเสริมการลงทุนเลขที่ 1771/2540 ลงวันที่ 23 ธันวาคม 2540
บัตรส่งเสริมการลงทุนเลข
ที่ 5657/2541 (2-1771/2540) ลงวันที่ 14 สิงหาคม 2543
และหนังสือจากสำนักงานคณะกรรมการส่งเสริมการลงทุนเลขที่ นร. 1210/000549 ลงวันที่ 11
ตุลาคม 2543 (ประเภท 7.37 กิจการสำนักงานสนับสนุนการค้าและการลงทุน) โดยบริษัทฯ
ได้รับสิทธิประโยชน์ ดังต่อไปนี้

1.  ได้รับอนุญาตให้ชาวต่างด้าวถือหุ้นสามัญของบริษัทฯ ได้ไม่จำกัดจำนวน

2.  ได้รับอนุญาตให้ถือกรรมสิทธิ์ในที่ดินเพื่อใช้ในการประกอบกิจการที่ได้รับการส่งเสริมการลงทุน

3.  ได้รับอนุญาตให้นำคนต่างด้าวซึ่งเป็นช่างฝีมือหรือผู้ชำนาญการเข้ามาในประเทศได้ตามจำนวน
    และระยะเวลาที่คณะกรรมการส่งเสริมการลงทุนเห็นสมควรจำเป็น

4.  ได้รับอนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้

ทั้งนี้ บัตรส่งเสริมการลงทุนดังกล่าว ไม่มีการกำหนดวันครบกำหนดอายุ หาก
บริษัทฯ ยังคงดำเนินงานตามที่ระบุในบัตรส่งเสริม

2. ศูนย์ข้อมูลที่ปรึกษาไทย กระทรวงการคลัง

บริษัทฯ ได้ขึ้นทะเบียนที่ปรึกษากับศูนย์ข้อมูลที่ปรึกษาไทย
กระทรวงการคลังเป็นที่เรียบร้อยแล้วเมื่อวันที่ 9 กุมภาพันธ์ 2548 โดยบริษัท บรุ๊คเคอร์ กรุ๊ป
จำกัด (มหาชน) เป็นที่ปรึกษาประเภท A หมายเลข 231
ให้บริการในฐานะที่ปรึกษาสาขาการศึกษา สาขาการเงิน สาขาอุตสาหกรรม สาขาเบ็ดเตล็ด
สาขาการสื่อสารโทรคมนาคมและสาขาพัฒนาเมืองซึ่งการขึ้นทะเบียนดังกล่าวจะมีอายุ 2 ปี
นับจากวันที่ 9 กุมภาพันธ์ 2548 และสามารถต่ออายุได้หลังจากครบกำหนดแล้ว

ปัจจุบันบริษัท ฯ ได้ต่ออายุการขึ้นทะเบียนดังกล่าวจาก วันที่ 9 กุมภาพันธ์ 2550
ออกไปอีกสองปีจนถึงวันที่ 9 กุมภาพันธ์ 2552